smcproject/ml-wiki-sentences huggingface dataset:
ശൃംഖലകൾ ദീർഘിപ്പിക്കുന്നതിനായി (chain extenders) ഡയോൾ, ഡൈഅമീൻ എന്നിവയും കുരുക്കിടുന്നതിനായി രണ്ടിലധികം ഹൈഡ്രോക്സിലോ, അമീനോ ഗ്രൂപ്പുകൾ ഉളളവയും ഉപയോഗിക്കപ്പെടുന്നു.
പ്രത്യേക സാഹചര്യങ്ങളിൽ ഐസോസയനേറ്റു ഗ്രൂപ്പും ജലവുമായുളള രാസപരിണാമവും ശൃംഖലകൾ കൂട്ടിക്കെട്ടാനായി പ്രയോജനപ്പെടുത്താറുണ്ട്.
ഫോമിൻറെ (Foam) രസതന്ത്രം
ഐസോസയനേറ്റു ഗ്രൂപ്പും ജലവുമായുളള രാസപ്രവർത്തനമാണ്  ഫോം ഘടനയുടെ ആധാരം.
RNCO + H 2 O → RNH 2 + CO 2
RNCO + RNH 2 → RNHCONHR
രാസപരിണാമത്തിലൂടെയുണ്ടാവുന്ന CO 2 , രാസസമ്മിശ്രണത്തിലൂടെ പതഞ്ഞുയരുമ്പോളുണ്ടാവുന്ന കുമിളകളാണ് പദാർത്ഥത്തിന് ഫോം ഘടന നൽകുന്നത്.
അമിനോ ഗ്രൂപ്പുകൾ ഐസോസയനേറ്റ് ഗ്രൂപ്പുമായി യൂറിയ കണ്ണികളായി ശൃംഖലകളെ ഇണക്കി ചേർക്കുന്നു.
ഡയോളിൻറേയും, ഡൈഐസോസയനേറ്റിൻറേയും രാസഘടന,  കുമിളകളുടെ വലിപ്പം, അവ ഉത്പാദിപ്പിക്കപ്പെടുന്ന വേഗത എന്നിവയെല്ലാം നിയന്ത്രിച്ചാണ്  വളരെ മൃദുവായതും ഏറ്റവും കട്ടി കൂടിയതുമായ ഫോമുകൾ ഉണ്ടാക്കുന്നത്.
പോളിയൂറിഥേനുകൾ വിവിധോദ്ദേശങ്ങൾക്കായി പല വിധത്തിലും തരത്തിലും ലഭ്യമാണ്.
ഇലാസ്തികതയുളള ലൈക്ര (സ്പാൻഡെക്സ്) തുണികൾ,തെർമോ പ്ലാസ്റ്റിക് ഇലാസ്റ്റോമർ, പലതരം ഫോമുകൾ, വാർണിഷ് , പെയിൻറ്, പലതരം പശകൾ  ഇവയെല്ലാം പോളിയൂറിഥേൻ കൊണ്ട്  നിർമ്മിക്കാം.
അവലംബം ↑ ↑ ↑ {{ cite book }} : Unknown parameter | coauthor= ignored ( | author= suggested) ( help ) ↑ ↑ {{ cite book }} : Missing pipe in: | publisher= ( help ) ↑
ഗെയ്ൻ ഓഫ് ഫങ്ഷൺ (ജനിതക എൻജിനിയറിംഗ്)
ഗെയ്ൻ ഓഫ് ഫങ്ഷൺ (GOF) അഥവാ കഴിവു നേടൽ   എന്നത് ,  ഒരു ജീവിക്ക് ഒരു പുതിയ കഴിവ്  നൽകാനോ അഥവാ അതിൻറെ  ഒരു പ്രത്യേക സ്വഭാവവിശേഷത്തെ കൂടുതൽ ശക്തമാക്കാനോ  അതിൻറെ ജനിതകഘടനയിൽ ശാസ്ത്രജ്ഞർ മനഃപൂർവം വരുത്തുന്ന ഉൽപരിവർത്തനങ്ങളെ സൂചിപ്പിക്കുന്നു .
എന്നാൽ  നിരുപദ്രവകാരികളായ മൈക്രോബുകളെ രോഗകാരകങ്ങളാക്കാനും, അവയുടെ സാംക്രമികശേഷി  വർദ്ധിപ്പിക്കാനുമുള്ള     ജനിതകഗവേഷണമേഖലയെയാണ്  ഈയിടെയായി  ഗെയിൻ ഓഫ് ഫങ്ഷൺ (കഴിവു നേടൽ) എന്ന പദപ്രയോഗം  കൊണ്ടുദ്ദേശിക്കുന്നത് , .
ഈ  ഗവേഷണമേഖലയെക്കുറിച്ച് അനുകൂലവും പ്രതികൂലവുമായ അഭിപ്രായങ്ങളുണ്ട് , , , , പശ്ചാത്തലം
1970-കളിൽ ജനിതക എൻജനിയറിംഗ് സാധ്യമാണെന്ന്  ശാസ്ത്രജ്ഞർ തെളിയിച്ചു .
ഇത്തരം ഗവേഷണങ്ങളുടെ ഗുണദോഷവശങ്ങളെപ്പറ്റി ശാസ്ത്രസമൂഹം  വിശദമായ ചർച നടത്തുകയും മനുഷ്യരാശിക്ക്  ദോഷകരമാകാത്തവിധം ഗവേഷണങ്ങൾ നടത്താനുള്ള മാർഗനിർദ്ദേശങ്ങൾ  തീരുമാനിച്ചുറപ്പിക്കുകയും ചെയ്തു.
ഈ മാർഗരേഖ അസിലോമർ 1975 എന്ന പേരിലറിയപ്പെടുന്നു .
2001-ലെ ഭീകരാക്രമണത്തിനുശേഷം ,  ശത്രുരാജ്യങ്ങൾ ജനിതക ഗവേഷണങ്ങളിലൂടെ ജൈവായുധങ്ങൾക്ക് രൂപം നൽകിയേക്കാമെന്ന ആശങ്ക  അമേരിക്കൻ ഭരണാധികാരികളിൽ വേരൂന്നിത്തുടങ്ങിയിരുന്നു , .
മനുഷ്യവംശത്തിന്  ഗുണകരവും ദോഷകരവുമായി ഭവിച്ചേക്കാവുന്ന ദ്വന്ദസ്വഭാവമുള്ള   ഗവേഷണ പദ്ധതികൾക്ക്  (Dual Use Research ) അമേരിക്കൻ ഗവണ്മെൻറ്  ഉപാധികളോടെയാണെങ്കിലും ധനസഹായം നൽകുന്നുണ്ട് .
ഇത്തരം  ഗവേഷണ പദ്ധതികൾ  ജൈവശാസ്ത്രമേഖലയിലാണെങ്കിൽ  അവക്ക് ആശങ്കാവഹം എന്ന വിശേഷണം(Dual Use  Research of Concern ) കൂടി നൽകപ്പെടുന്നു .
DURC എന്ന ചുരുക്കപ്പേരിലറിയപ്പെടുന്ന ദ്വന്ദോപയോഗ ഗവേഷണ പദ്ധതിയുടെ ഉപവിഭാഗമാണ് കഴിവു നേടൽ അഥവാ  ഗെയിൻ ഓഫ് ഫങ്ഷൺ റിസേർച് .
ജലദോഷത്തിനു കാരണമായ  വൈറസുകളെ തിരിച്ചറിഞ്ഞത് 1965-ലാണ് .
കൊറോണ  വൈറസുകൾ എന്ന് പേരിലറിയപ്പെട്ട ഇവ വലിയ ഉപദ്രവകാരികളല്ലെന്നായിരുന്നു  ആദ്യകാലത്തെ നിഗമനങ്ങൾ .
എന്നാൽ 1918- ൽ തുടങ്ങി രണ്ടിലധികം കൊല്ലക്കാലം ആഗോളതളത്തിൽ പടർന്നുപിടിച്ച  അത്യന്തം ആപൽക്കരമായിരുന്ന സ്പാനിഷ് ഫ്ലൂവിനും 2002-ൽ  ചൈനയിലാരംഭിച്ച് മറ്റു പല രാജ്യങ്ങളിലേക്കും പടർന്നു പിടിച്ച സാർസ് രോഗത്തിനും കാരണമായത്  കൊറോണ വർഗത്തിൽപെട്ട വൈറസായിരുന്നു എന്നത്  ശാസ്ത്രഗവേഷകർ ശ്രദ്ധിച്ചു , , .
നിരുപദ്രവകാരികളായ  വൈറസുകൾ ഉൽപരിവർത്തനം എന്ന്  അറിയപ്പെടുന്ന  ജനിതകമാറ്റങ്ങളിലൂടെ  അത്യന്തം അപകടകാരികളായ രോഗകാരകങ്ങൾ  ആയിത്തീർന്നേക്കാം.
, ഇവ ജൈവായുധങ്ങളായി പ്രയോഗിക്കപ്പെടാം  എന്ന  ആശങ്കയും നിലവിലുണ്ടായിരുന്നു .
ഇത്തരം  ജനിതകമാറ്റങ്ങൾ   ഏതൊക്കെയാണ്, എങ്ങിനെയാണ്  അവ ഉരുത്തിരിയുന്നത്  എന്നൊക്കെയുള്ള  വിവരങ്ങൾ  മുൻകൂട്ടി  അറിയാനായാൽ  അതിനു തക്ക പ്രതിവിധികൾ എളുപ്പത്തിൽ കണ്ടെത്താനാവും എന്ന  ആശയമാണ്  ഗെയിൻ ഓഫ് ഫങ്ഷൺ  എന്ന ഗവേഷണ മേഖലക്ക് തുടക്കമിട്ടത് .
ഈ അടിസ്ഥാനത്തിലാണ്  പക്ഷികളിൽ മാത്രം കണ്ടു വരുന്ന  H5N1 പോലുള്ള പക്ഷിപ്പനി വൈറസുകൾ ഉൽപരിവർത്തനത്തിലൂടെ  ആപൽകരമായിത്തീർന്നേക്കാവുന്നവ   (Potential Pandemic Pathogens :PPP)  എന്ന നിലയിൽ ഗവേഷണത്തിന് വിധേയമാക്കപ്പെട്ടത് , , .
പ്രേരകങ്ങൾ
2002-ൽ പൊട്ടിപ്പുറപ്പെട്ട സാർസ് എണ്ണായിരത്തോളം പേരെ ബാധിച്ചു,  മരണനിരക്ക്  പതിനൊന്നു ശതമാനമായിരുന്നു .
2012-ൽ, ഇതേ വൈറസിൻറെ മറ്റൊരു വകഭേദം കാരണം   മധ്യപൂർവദേശത്ത് പടർന്ന മെർസ്, കൂടുതൽ മാരകമായിരുന്നു .
അതിനാൽ  തുടക്കത്തിൽ  അമേരിക്കൻ ലാബറട്ടറികളിൽ  DURCയുടെ ഉപവിഭാഗമായി ആരംഭിച്ച  ഗെയിൻ ഓഫ് ഫങ്ഷൺ ഗവേഷണങ്ങൾക്ക്  ഏറെ എതിർപുകൾ നേരിടേണ്ടി വന്നെങ്കിലും  കടുത്ത നിബന്ധനകളോടെ  യു.എസ്. ഗവണ്മെൻറ്     അനുമതി നൽകി .
ലക്ഷ്യങ്ങൾ, ന്യായീകരണങ്ങൾ
പക്ഷിമൃഗാദികളിൽ  നിന്ന് മനുഷ്യരിലേക്കു  പടർന്ന്  മനുഷ്യരാശിക്കു  മൊത്തം ആപൽകരമായിത്തീർന്നേക്കാവുന്ന  രോഗകാരകങ്ങളെ (Potential Pandemic Pathogens) മുൻകൂട്ടി കണ്ടറിഞ്ഞ്  അവയെ നേരിടാനുള്ള പ്രതിവിധികൾ കണ്ടെത്തുക  എന്നതാണ്  പദ്ധതിയുടെ  പ്രഖ്യാപിതലക്ഷ്യം .
രോഗകാരികളായ വൈറസുകൾക്കെതിരായി വാക്സിൻ നിർമിച്ചെടുക്കാൻ പലപ്പോഴും പതിറ്റാണ്ടുകളോളം വേണ്ടി വരും .
അതിനകം വൈറസ് വ്യാപകമായ മരണത്തിന് ഇടയാക്കിയിട്ടുണ്ടാവാം.
1918-ൽ  തുടങ്ങി 1920 വരെ   ആഗോളതലത്തിൽ    വ്യാപകമായ മരണം വരുത്തിവെച്ച സ്പാനിഷ് ഫ്ലൂവിന്  കാരണമായത്     H1N1എന്ന ഇൻഫ്ലൂവൻസാ വൈറസിൻറെ വകഭേദം ആയിരുന്നു .
ഇത്തരമൊരവസ്ഥ  ഇനിയും ഉണ്ടാകാതിരിക്കണമെങ്കിൽ  വൈറസുകൾക്ക്  മനുഷ്യരിലേക്കു പടരാനുളള കഴിവ് ഏതേതു ജനിതക മാറ്റങ്ങളിലൂടെയാണ്  നേടിയെടുക്കുന്നതെന്ന് അറിയാൻ കഴിയണം .
ഈ അറിവ്  പുതിയ വാക്സിനുകൾ  എളുപ്പത്തിൽ  നിർമിച്ചെടുക്കാൻ സഹായകമാവുന്നു എന്നതാണ് ന്യായീകരണം .
ഗവേഷണ സ്ഥാപനങ്ങൾ
അമേരിക്കൻ ഗവേഷണസ്ഥാപനങ്ങളാണ്  ഗെയിൻ ഓഫ് ഫങ്ഷൺ  ഗവേഷണത്തിന് തുടക്കമിട്ടതെങ്കിലും  യൂറോപിലേയും ഏഷ്യയിലേയും  ഗവേഷണശാലകളും  ഇതിൽ പങ്കു ചേർന്നു.
വ്യക്തമായ ലക്ഷ്യങ്ങളോടെ   ആഗോളതലത്തിലുള്ള ഗവേഷണസഖ്യങ്ങൾ  രൂപീകരിക്കപ്പെട്ടു , , , വിവാദങ്ങൾ,വിലക്കുകൾ H5N1
H5N1 വൈറസാണ്  പക്ഷിപ്പനിക്കു കാരണം.
പക്ഷികളിൽ അതിസാധാരണമായ ഈ വൈറസ്  മനുഷ്യരിൽ  വളരെ വിരളമായേ  കാണപ്പെടുന്നുള്ളു.
പക്ഷികളുമായി വളരെ അടുത്ത്, നീണ്ടകാലം ഇടപഴകുന്നവരെ  മാത്രമെ ഇതു ബാധിക്കാറുള്ളു, മാത്രമല്ല ഈ വൈറസിന്  മനുഷ്യർക്കിടയിൽ സാംക്രമികശേഷി  വളരെ കുറവുമാണ് .
അതുകൊണ്ടാണ്  ഈ വൈറസിനെ  കേന്ദ്രീകരിച്ചുള്ള ഗവേഷണങ്ങൾ  തുടങ്ങിയത് .
പക്ഷികളിൽ നിന്ന്  ഫെററ്റുകളിലേക്ക്  (ഒരു തരം വെരുക്) വൈറസിന്  എങ്ങനെ  പകരാനാവും എന്ന അന്വേഷണം  പുതിയൊരു  വകഭേദത്തിന് രൂപം നൽകി.
ഫെററ്റുകളിൽ  അതിവേഗം  വായുവിലൂടെ പരക്കാൻ  കഴിവുള്ള  H5N1 മ്യൂട്ടൻറ് ആയിരുന്നു അത്, , , , .
ഫെററ്റുകൾ സസ്തനികളാണ് , മനുഷ്യരെ ബാധിക്കുന്ന  രോഗങ്ങൾ  പഠിക്കാനായി ഫെററ്റുകളെ മാതൃകയാക്കാറുണ്ട്.
അതുകൊണ്ടുതന്നെ ഫെററ്റുകളിൽ നിന്ന്  അതിവേഗം മനുഷ്യരിലേക്ക് പടരാൻ സാധ്യതയുണ്ടെന്ന ഭീതി മൂലം   2012 ജനവരിയിൽ   തുടർ ഗവേഷണപരിപാടികൾ  നിർത്തിവെക്കപ്പെട്ടു.
ഭീകരവാദികൾ  ദുരുപയോഗിച്ചേക്കാം എന്ന ദുശ്ചിന്തകാരണം  ഈ ഗവേഷണഫലങ്ങൾ  ശാസ്ത്ര മാസികകളിൽ പ്രസിദ്ധീകരിക്കുന്നതിനും  അമേരിക്കൻ ഗവണ്മെൻറ്  വിലക്കേർപെടുത്തി ,.
2012 മാർച്ചിൽ യു.എസ്.  ഗവണ്മെൻറ്   DURC ഗവേഷണത്തിനായുള്ള   കരുതൽരേഖ  പുറത്തിറക്കി,  അതനുസരിച്ച് ഗവേഷണം പുനരാരംഭിക്കാനുള്ള  അനുമതിയും നൽകപ്പെട്ടു .
എന്നാൽ   2014-ൽ ഒബാമ ഗവണ്മെൻറ്  ഈ അനുമതി പുനഃപരിശോധിക്കുകയും  താത്കാലികമായി റദ്ദാക്കുകയും ചെയ്തു , .
2017-ൽ  വീണ്ടുമൊരു പുനഃപരിശോധനക്കു ശേഷം  കൂടുതൽ നിയന്ത്രണങ്ങളോടെ  ഗവേഷണം പുനരാരംഭിക്കാൻ അനുമതി നൽകപ്പെട്ടു , , , സ്പാനിഷ് ഫ്ലൂ (H1N1 ) വൈറസ്
1918-20 കാലയളവിൽ  സ്പാനിഷ് ഫ്ലൂ  ബാധിച്ച് അഞ്ചുകോടിയോളം മനുഷ്യർ   മരണമടഞ്ഞു.
ഈ മഹാമാരിക്ക് കാരണമായ  H1N1 വൈറസ്  ഗവേഷണാവശ്യങ്ങൾക്കായി ലാബറട്ടറിയിൽ  വീണ്ടും പുനരുദ്ധരിക്കപ്പെട്ടു.
ജനിതകവിശ്ലേഷണത്തിലൂടെ  വൈറസിൻറെ  മാരകജീനുകളെ കണ്ടെത്തുകയായിരുന്നു  ലക്ഷ്യം , .
അത്യന്തം മാരകമായ ഈ പ്രവൃത്തി  കഠിനമായ വിമർശനങ്ങൾക്കു കാരണമായി.
2019-ൽ  ചൈനയിലെ വൂഹാനിൽ നിന്ന് ആരംഭിച്ച് ലോകമാകെ പടർന്നു പിടിച്ച  കോവിഡ്-19 ന് കാരകമായ  വൈറസിൻറെ ഉദ്ഭവസ്ഥാനം, അതായത് ഏതു ജീവിയിൽ നിന്നാണ് മനുഷ്യനിലേക്കു  പടർന്നതെന്ന് കൃത്യമായി കണ്ടെത്താനായിട്ടില്ല , , , .
ഗെയ്ൻ ഓഫ് ഫങ്ഷൺ  ഗവേഷണത്തിൻറെ ഭാഗമായി  വൂഹാൻ  ഇൻസ്റ്റിട്ട്യൂട്ട്  ഓഫ്  വൈറോളജിയിൽ  ജനിതകമാറ്റങ്ങളിലൂടെ  രൂപപ്പെടുത്തപ്പെട്ട വൈറസാണെന്നും അബദ്ധവശാൽ അത് ലാബിൽ നിന്ന് ചോർന്നു പോയതാണെന്നും  ആരോപണങ്ങളുയർന്നിട്ടുണ്ട്.
വൂഹാൻ ഇൻസ്റ്റിറ്റ്യൂട്ടിലെ ജനിതക എൻജിനിയറിംഗ് ഗവേഷണങ്ങൾക്ക്  അമേരിക്കൻ സാമ്പത്തികസഹായം ലഭിച്ചിരുന്നുവെന്നത്  ഈ ആരോപണത്തെ ബലപ്പെടുത്തിയിട്ടുണ്ട് .
വ്യക്തമായ  തെളിവുകളില്ലാത്തതിനാൽ  ആരോപണങ്ങൾ സ്ഥിരീകരിക്കാനാവില്ലെന്ന അഭിപ്രായവും ഉണ്ട് , .
അമരിക്കൻ ഗവണ്മെൻറിൻറെ  രഹസ്യാന്വേഷണവകുപ്പ്   നടത്തിയ തെളിവെടുപ്പുകളും ഒരു  നിശ്ചിതതീരുമാനത്തിലെത്താൻ സഹായകമാവുന്നില്ല .
നേട്ടങ്ങളും കോട്ടങ്ങളും
കാർഷികരംഗത്ത് ഗെയിൻ ഓഫ് ഫങ്ഷൺ ഗവേഷണങ്ങൾ ഫലപ്രദമായിട്ടുണ്ട് , .
എന്നാൽ മനുഷ്യരാശിയെ ബാധിക്കാനിടയുളള മഹാമാരികൾക്ക് ഫലപ്രദമായ പ്രതിരോധമാർഗങ്ങളും പ്രതിവിധികളും കണ്ടെത്തുക എന്ന ലക്ഷ്യം ഇതു വരെ നേടിയെടുക്കാനായിട്ടില്ല .
ഇത്തരം ഗവേഷണങ്ങൾ നേട്ടങ്ങളേക്കാളേറെ കോട്ടങ്ങളാണ് വരുത്തിവെയ്ക്കുക എന്നു അഭിപ്രായവും ബലപ്പെട്ടു വരുന്നു , , അവലംബം 1 2 3 4 1 2 ↑ 1 2 ↑ 1 2 ↑ ↑ {{ cite web }} :  CS1 maint: extra punctuation ( link ) CS1 maint: multiple names: authors list ( link ) ↑ {{ cite book }} :  CS1 maint: others ( link ) 1 2 3 {{ cite book }} :  CS1 maint: others ( link ) ↑ ↑ ↑ ↑ ↑ {{ cite journal }} : | issue= has extra text ( help ) ↑ {{ cite journal }} :  CS1 maint: extra punctuation ( link ) CS1 maint: unflagged free DOI ( link ) 1 2 ↑ {{ cite journal }} :  CS1 maint: date and year ( link ) 1 2 ↑ ↑ ↑ ↑ ↑ ↑ 1 2 ↑ ↑ {{ cite book }} :  CS1 maint: others ( link ) ↑ {{ cite book }} :  CS1 maint: others ( link ) ↑ ↑ {{ cite book }} : | last= has generic name ( help ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite journal }} :  CS1 maint: extra punctuation ( link ) CS1 maint: multiple names: authors list ( link ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite journal }} :  CS1 maint: extra punctuation ( link ) ↑
രാജീവ് ആലുങ്കൽ ഇംഗ്ലീഷ് വിലാസം https://ml.wikipedia.org/wiki/Rajeev_Alunkal
ശ്രദ്ധേയനായ മലയാള കവിയും, ഗാനരചയിതാവും, പ്രഭാഷകനുമായ രാജീവ് ആലുങ്കൽ ഇപ്പോൾ കേന്ദ്ര ഫിലിം സെൻസർ ബോർഡ്‌ അംഗമാണ്.
കേരള സർക്കാർ നിയന്ത്രണത്തിലുള്ള  പല്ലന കുമാരനാശാൻ സ്മാരകത്തിന്റെ ചെയർമാനായിരുന്നു.
പ്രണയവും, തത്ത്വചിന്തകളും നിറഞ്ഞതാണ് ഇദ്ദേഹത്തിന്റെ പ്രധാന കവിതകളും, ഗാനങ്ങളും.
2002 ൽ ഹരിഹരൻ പിള്ള ഹാപ്പിയാണ് എന്ന മോഹൻലാൽ ചിത്രം മുതൽ, വെട്ടം , കനകസിംഹാസനം , മല്ലു സിംഗ് , റോമൻസ് , അറബിം ഒട്ടകവും പി. മാധവൻ നായരും , സൗണ്ട് തോമ , ചട്ടക്കാരി , ഹാപ്പി വെഡിങ് , കുട്ടനാടൻ മാർപാപ്പ , ആനക്കള്ളൻ , തുടങ്ങി 130 ലേറെ ചിത്രങ്ങൾക്ക് ഗാനങ്ങളെഴുതി.
“ഇഷ്ടമാണെന്നാദ്യം ചൊല്ലിയതാരാണ്, സാമവേദം നാവിലുണർത്തിയ സ്വാമിയേ” തുടങ്ങിയ ആൽബം ഗാനങ്ങൾ ഏറെ പ്രശസ്തമാണ്.
ഗാനരചന രംഗത്തെ സമഗ്രസംഭാവനയ്ക്കുള്ള കേരള സംഗീത നാടക അക്കാദമിയുടെ അവാർഡ്, ഗാനരചനയ്ക്കുള്ള സംസ്ഥാന സർക്കാർ അവാർഡ്, മൂന്ന് പ്രാവശ്യം ഫിലിം ക്രിട്ടിക്സ് അവാർഡ്, വയലാർ രാമവർമ്മ അവാർഡ്, ജേസി അവാർഡ്, ഏഷ്യാനെറ്റ് അവാർഡ് തുടങ്ങി നിരവധി പുരസ്കാരങ്ങൾ രാജീവ് ആലുങ്കലിന് ലഭിച്ചിട്ടുണ്ട്.
കഴിഞ്ഞ മുപ്പതു വർഷക്കാലം കൊണ്ട് നാടകം - ആൽബം - സിനിമ രംഗങ്ങളിലായി 4200 ൽപ്പരം ഗാനങ്ങൾ രചിച്ച രാജീവ് ആലുങ്കലിന്റെ കർമ്മ  വൈപുല്യം താരതമ്യങ്ങളില്ലാത്തതാണ്.
പത്തൊൻപതാം വയസ്സിൽ എഴുത്തു ജീവിതോപാധിയായി സ്വീകരിച്ചു.
പാട്ടെഴുത്തിന്റെ സമസ്ത മേഘലകളിലും വ്യക്തമായി അടയാളപ്പെട്ട രാജീവ് ആലുങ്കൽ മികച്ച പ്രഭാഷകൻ എന്ന നിലയിലും ഇന്ത്യക്കകത്തും പുറത്തുമുള്ള മലയാളി സമൂഹത്തിനു മുന്നിൽ സ്വീകാര്യനായി.
ആലപ്പുഴ ജില്ലയിൽ ചേർത്തല താലൂക്കിലെ കടക്കരപ്പള്ളി ഗ്രാമത്തിലെ ആലുങ്കലിൽ കണ്ടനാട്ട് എസ്. മാധവൻ നായരുടെയും കാരുവള്ളി ആർ. ഇന്ദിരയുടെയും മൂത്ത മകനായി 1973 ഓഗസ്റ്റ് 17-ന് ജനിച്ചു.
സജീവ് എന്നൊരു അനുജൻ അദ്ദേഹത്തിനുണ്ടായിരുന്നു.
ചെറുപ്പകാലത്ത് തന്നെ മാതാവിനെയും ഏക സഹോദരനേയും നഷ്ടപ്പെട്ട രാജീവിന് കയ്പേറിയ ജീവിതാനുഭവങ്ങളിലൂടെ കടന്നു പോകേണ്ടി വന്നു.
ഔപചാരിക വിദ്യാഭ്യാസത്തോടൊപ്പം വയലാർ ശിരോമണി രാഘവപ്പണിക്കരുടെ കീഴിൽ പത്തു വർഷം സംസ്കൃതം പഠിച്ചു.
കവിതാ രംഗത്ത്
1987-ൽ എൻ.എസ്.എസിന്റെ സർവ്വീസ് വാരികയിലാണ് ആദ്യ കവിത പ്രസിദ്ധീകരിക്കുന്നത്.
മലയാളത്തിലെ പ്രധാനപ്പെട്ട ആനുകാലികങ്ങളിലെല്ലാം രാജീവ് ആലുങ്കലിന്റെ കവിതകൾ പ്രസിദ്ധീകരിച്ചു വരുന്നു.
ഇന്ത്യയിലും വിദേശ രാജ്യങ്ങളിലുമുള്ള സാഹിത്യ സാംസ്ക്കാരിക സമ്മേളന വേദികളിൽ പ്രഭാഷകനായി ഇദ്ദേഹം പങ്കെടുത്തിട്ടുണ്ട്.
2016-ൽ സിംഗപ്പൂരിൽ വച്ചു നടന്ന സൗത്ത് ഏഷ്യൻ കവികളുടെ സമ്മേളനത്തിൽ, മലയാള ഭാഷയെ പ്രതിനിധീകരിച്ച് പങ്കെടുത്ത്, പ്രസംഗിക്കുകയും, "വേരുകളുടെ വേദാന്തം" എന്ന സ്വന്തംകവിത അവതരിപ്പിക്കുകയും ചെയ്തു.
വത്തിക്കാനിലെ സെന്റ് പീറ്റേഴ്‌സ് ബസിലിക്കയിൽ വച്ച്, മദർ തെരേസയുടെ വിശുദ്ധപദവി ചടങ്ങുകൾക്കു മുൻപായി രാജീവ് ആലുങ്കലിന്റെ " തെരേസാമ്മ " എന്ന കവിത ഫ്രാൻസിസ് മാർപ്പാപ്പ പ്രകാശിപ്പിച്ചു.
ഉഷാ ഉതുപ്പ് വത്തിക്കാനിൽ ആലപിച്ച ഈ കവിത ഇംഗ്ലീഷ്, അൽബേനിയൻ, ഇറ്റാലിയൻ, ഹിന്ദി, ബംഗാളി, തമിഴ് തുടങ്ങിയ ഒൻപത് ഭാഷകളിലേക്ക് വിവർത്തനം ചെയ്യപ്പെട്ടു.
മഹാകവി കുമാരനാശാൻ അന്ത്യ വിശ്രമം കൊള്ളുന്ന ആലപ്പുഴ ജില്ലയിലെ പല്ലന കുമാരകോടിയിൽ കേരള സർക്കാർ നിയന്ത്രണത്തിലുള്ള കുമാരനാശാൻ സ്മാരകത്തിന്റെ ചെയർമാൻ എന്ന നിലയിൽ 2017-2022 കാലഘട്ടത്തിൽ നടത്തിയ വിപുലമായ പുനരുദ്ധാരണ പ്രവർത്തനങ്ങൾക്കും, കലാ സാഹിത്യ സംഗമങ്ങൾക്കും നേതൃത്വം നൽകിയത് രാജീവ്‌ ആലുങ്കലിനെ ഏറെ അഭിനന്ദനങ്ങൾക്ക് അർഹനാക്കുകയും, ഗുരുശ്രീ ദേശീയ പുരസ്കാരം മുംബൈയിൽ വച്ചു സ്വീകരിക്കുകയും ചെയ്തു.
ഗാനരചനാ രംഗത്ത്
1993-ൽ ചേർത്തല ഷൈലജ തീയറ്റേഴ്സിന്റെ മാന്ത്രികക്കരടി എന്ന നാടകത്തിലൂടെ ഗാനരചയിതാവായി അരങ്ങേറ്റം കുറിച്ചു.
കൊല്ലം കാളിദാസ കലാകേന്ദ്രം, കൊല്ലം അസ്സീസി, വൈക്കം മാളവിക, കാഞ്ഞിരപ്പള്ളി അമല, ചേർത്തല ജൂബിലി, തുടങ്ങി കേരളത്തിലെ ഒട്ടുമിക്ക പ്രശസ്ത നാടക സമിതികൾക്കു വേണ്ടിയും ഗാനരചന നിർവ്വഹിച്ചു.
1995 മുതൽ ജോണി സാഗരിഗ, മാഗ്നാ സൗണ്ട്, ടി.സീരിസ്, തരംഗിണി, ഈസ്റ്റ് കോസ്റ്റ് തുടങ്ങിയ പ്രമുഖ കമ്പനികളുടെ ആൽബങ്ങൾക്ക് വേണ്ടി ഗാനങ്ങളെഴുതി.
2003-ൽ ഹരിഹരൻ പിള്ള ഹാപ്പിയാണ് എന്ന ചിത്രത്തിലൂടെ സിനിമാഗാനരചനാ രംഗത്തേക്ക് ഇദ്ദേഹം പ്രവേശിച്ചു.
തുടർന്ന് വെട്ടം , കനകസിംഹാസനം , അറബിയും ഒട്ടകവും പി. മാധവൻ നായരും , ചട്ടക്കാരി , റോമൻസ് , സൗണ്ട് തോമ , മല്ലൂസിംഗ് , ഷീ ടാക്സി , ഹാപ്പി വെഡ്ഡിംഗ് , കുട്ടനാടൻ മാർപാപ്പ , ആനക്കള്ളൻ , മഹാറാണി തുടങ്ങി 130-ൽ ഏറെ ചിത്രങ്ങൾക്കായി നാനൂറോളം ഗാനങ്ങളുടെ രചന നിർവ്വഹിച്ചു.
നാടകം, ആൽബം സിനിമാ രംഗങ്ങളിലായി 4200 ഗാനങ്ങൾ രചിച്ച അപൂർവ നേട്ടത്തിന് URF നാഷണൽ റെക്കോർഡ് 2021 ൽ ലഭിച്ചു.
2004-ൽ കായംകുളം സപര്യയുടെ " ഓമൽക്കിനാവ് "എന്ന നാടകത്തിലെ 'ആശതൻ കൂടാര കൂട്ടിൽ ' എന്ന ഗാനത്തിന് മികച്ച ഗാനരചയിതാവിനുള്ള സംസ്ഥാന സർക്കാരിന്റെ പുരസ്കാരം ലഭിച്ചു.
മികച്ച ഗാന രചയിതാവിനുള്ള സംസ്ഥാന ഫിലിം ക്രിട്ടിക്സ് അവാർഡ് 2006, 2012, 2018 വർഷങ്ങളിൽ ലഭിച്ചു.
ആർ.റഹ്മാന്റെ "വൺ ലൗ " എന്ന ബഹുഭാഷാ ആൽബത്തിലെ എക മലയാളഗാനത്തിന്റെ രചയിതാവാണ് രാജീവ് ആലുങ്കൽ.
കെ.പി.കുമാരൻ സംവിധാനം ചെയ്ത ആകാശഗോപുരം എന്ന മലയാള ചിത്രത്തിനു വേണ്ടി ടൈറ്റാനിക്ക് എന്ന ചിത്രത്തിന് പശ്ചാത്തല സംഗീതം നൽകിയ.
വിശ്വപ്രസിദ്ധ സംഗീതജ്ഞൻ ജോൺ ആൾട്ട്മാന്റെ ഈണത്തിലും ഇദ്ദേഹം ഗാനരചന നിർവ്വഹിച്ചു.
ഇതിനു പുറമേ നാടൻ പാട്ടുകൾ, ഭക്തിഗാനങ്ങൾ, ദേശഭക്തിഗാനങ്ങൾ, ആകാശവാണി-ദൂരദർശൻ ഗാനങ്ങൾ തുടങ്ങിയവയും രാജീവ് ആലുങ്കൽ രചിച്ചിട്ടുണ്ട്.
ഒട്ടേറെ ഗാനങ്ങൾക്ക് രചനയോടൊപ്പം സംഗീതവും നൽകിയിട്ടുമുണ്ട്.
മഹാകവി കുമാരനാശാൻ അന്ത്യവിശ്രമം കൊള്ളുന്ന പല്ലന കുമാര കോടിയിൽ കേരള സർക്കാർ നിയന്ത്രണത്തിലുള്ള സ്മാരകത്തിന്റെ ചെയർമാനായി 2017- 2022 കാലഘട്ടത്തിൽ പ്രവർത്തിച്ചു.
സ്മാരകത്തിന്റെ സർവ്വതോന്മുഖമായ പുരോഗതിക്ക് നേതൃപരമായ പങ്കുവഹിച്ചു.
യൂട്യൂബിൽ കോടിക്കണക്കിന് വ്യൂവേഴ്സ് ഉള്ള ദേശഭക്തി ഗാനങ്ങളും, സംഘഗാനങ്ങളും, ലളിത ഗാനങ്ങളും, കുട്ടി പാട്ടുകളും, താരാട്ട് പാട്ടുകളും രാജീവ്‌ ആലുങ്കൽ എഴുതി ചിട്ടപ്പെടുത്തിയതാണ്.
കലാലയ മത്സര വേദികളിൽ പുതിയ തലമുറ ഈ പാട്ടുകൾ പരക്കെ ഉപയോഗിക്കുന്നു.
കേരളത്തിൽ ആയിരക്കണക്കിന് ഗ്രാമക്ഷേത്രങ്ങളിലെ ആദ്യ ഭക്തി ഗാനങ്ങളുടെ രചയിതാവും രാജീവ്‌ ആലുങ്കലാണ്.
കേരളത്തിലെ സ്കൂൾ - യൂണിവേഴ്സിറ്റി തലങ്ങളിൽ രാജീവ്‌ ആലുങ്കലിന്റെ കവിതകൾ പാഠ്യ വിഷയമാണ്.
രാജീവ്‌ ആലുങ്കൽ എഴുതിയ ഹിറ്റ് ‌ഗാനങ്ങൾ
തിങ്കൾ നിലാവിൽ ( ഹരിഹരൻ പിള്ള ഹാപ്പിയാണ് )
മുന്തിരി വാവേ ( ഹരിഹരൻ പിള്ള ഹാപ്പിയാണ് )
പ്രിയതമേ ശകുന്തളെ ( കനകസിംഹാസനം )
സുന്ദരനോ സൂരിയനോ ( കനകസിംഹാസനം )
I Love You December ( വെട്ടം )
ഇനിയും കൊതിയോടെ കാത്തിരിക്കാം (ഭാര്യ ഒന്ന് മക്കൾ മൂന്ന്)
ചെമ്പകവല്ലികളിൽ ( അറബിയും ഒട്ടകവും )
കാക്ക മലയിലെ ( മല്ലു സിംഗ് )
ഒരു കിങ്ങിണി കാറ്റ് ( മല്ലു സിംഗ് )
അർത്തുങ്കലെ പള്ളിയിൽ ( റോമൻസ് )
കന്നി പെണ്ണെ ( സൗണ്ട് തോമ )
മച്ചാൻ എന്റെ മാത്രമല്ലെ (നാടോടിമന്നൻ)
ഏതോ പ്രിയരാഗം (ആര്യ )
എൻ പ്രേമത്തിന് കോപം കാണും (ആര്യ)
I'm very Sorry ഒരു നാലായിരം സോറി (പ്രണയമായി)
സാമവേദം നാവിലുണർത്തിയ സ്വാമിയേ (ആൽബം - സ്വാമി അയ്യപ്പൻ - എം.ജി.ശ്രീകുമാർ)
ഇഷ്ടമാണെന്നാദ്യം ചൊല്ലിയതാരാണ് (ആൽബം - ഇഷ്ടമാണ്)
നിലാമഴ ഇതോ കിനാമഴ (ആൽബം - ഹാർട്ട്‌ ബീറ്റസ് - കെ.എസ്. ചിത്ര)
മയിൽപീലി ഞാൻ തരാം (ആൽബം - മൽഹാർ - മലയാളം ഗസൽ - ഹരിഹരൻ)
പഴവങ്ങാടി ഗണേശൻ (ആൽബം - ഓം ഗണനാദം - കെ.ജെ.യേശുദാസ് ) പ്രസിദ്ധീകരിച്ച പുസ്തകങ്ങൾ നിലവിളിത്തെയ്യം (കവിതാസമാഹാരം - പരിധി പബ്ലിക്കേഷൻസ്, തിരുവനന്തപുരം) എന്റെ പ്രിയ ഗീതങ്ങൾ (തിരഞ്ഞെടുത്ത 1001 ഗാനങ്ങൾ - H C പബ്ലിക്കേഷൻസ്. തൃശൂർ ) വേരുകളുടെ വേദാന്തം (കവിതാ സമാഹാരം) ഡി.സി. ബുക്സ്, കോട്ടയം.
പല്ലൊട്ടി മിഠായി (ബാല കവിതാ സമാഹാരം) പൂർണ്ണ പബ്ലികേഷൻസ്, കോഴിക്കോട് കനൽപ്പെണ്ണ് (കവിതാ സമാഹാരം) മാണി ബുക്സ്, ആലപ്പുഴ.
ഇനിയും കൊതിയോടെ (സമ്പൂർണ്ണ ചലച്ചിത്ര ഗാനങ്ങൾ) ലിപി പബ്ലിക്കേഷൻസ്, കോഴിക്കോട്
പുരസ്‌കാരങ്ങൾ Year Awards Notes 2022 ആശാൻ ഭാരതി ദേശീയ സാഹിത്യ പുരസ്ക്കാരം.
കലാ - സാഹിത്യ രംഗത്തെ സമഗ്ര സംഭാവനയ്ക്ക് 2021 URF നാഷ്ണൽ റെക്കോർഡ് നാടകം, ആൽബം, സിനിമ എന്നീ മേഖലകളിലായി 4200 ഗാനങ്ങളുടെ രചനയ്ക്ക് 2020 കെടാമംഗലം സദാനന്ദൻ സ്മാരക "കലാസാഗര" പുരസ്കാരം ഗാനരചനാരംഗത്തെ സമഗ്ര സംഭാവനയ്ക്ക്എ 2019 ഗുരുശ്രീ പുരസ്കാരം ഗാനരചനാരംഗത്തെ സമഗ്ര സംഭാവനയ്ക്ക് 2018 ഫിലിം ക്രിട്ടിക്സ്അവാർഡ് മികച്ച ഗാനരചയിതാവ് -  [വെട്ടംതട്ടും വട്ടക്കായൽ]  ചിത്രം - ആനക്കള്ളൻ 2018 പി.എൻ പണിക്കർ യുവപ്രതിഭാ പുരസ്കാരം കാവ്യ രംഗത്തെ സമഗ്ര സംഭാവനക്ക് 2017 ജേ.
സി അവാർഡ് മികച്ച ഗാനരചന   -  [മദ്ധ്യാഹ്ന സൂര്യന്റെ.. ]ചിത്രം: ആറടി 2016 കാവ്യശ്രീ പുരസ്ക്കാരം മികച്ച കവിതാ സമാഹാരം.
("വേരുകളു  ടെ വേദാന്തം" എന്ന കവിതാ സമാഹാരത്തിന് [ഇൻഡോ മലേഷ്യൻ കൾച്ചറൽ ഫോറം] ) 2016 കൗമുദി ടീച്ചർ പുരസ്ക്കാരം [കലാ-സാഹിത്യ രംഗത്തെ സമഗ്ര സംഭാവനയ്ക്ക് ] 2015 സാംബശിവൻ സ്മാരക അവാർഡ് [20 വർഷത്തെ കലാസാംസ്ക്കാരിക, രംഗത്തെ സംഭാവനയ്ക്ക് ] 2015 തിക്കുറിശ്ശി അവാർഡ് [മികച്ച ചലച്ചിത്ര ഗാനരചയിതാവ്] [മേലേ ചേലോടെ ...., ;ചിത്രം - ആംഗ്രിബേബിസ് ] 2012 കലാശ്രീപുരസ്‌കാരം കേരള സംഗീത നാടക അക്കാദമി 2012 ഫിലിം ക്രിട്ടിക്സ് അവാർഡ് 'ചെമ്പകവല്ലികളിൽ' ( അറബീം ഒട്ടകോം പി. മാധവൻ നായരും ) 2012 രാജൻ പി.ദേവ് അവാർഡ് [ മികച്ച നാടക ഗാന രചയിതാവ് ] 2012 S L .
പുരം സദാനന്ദൻ അവാർഡ് [ മികച്ച നാടക ഗാനരചയിതാവ് ] 2012 ലോഹിതദാസ് അവാർഡ് [ മികച്ച നാടക ഗാനരചയിതാവ് ] 2011 ഏഷ്യാനെറ്റ് അവാർഡ് മികച്ച ഗാനരചയിതാവ് – ഹരിചന്ദനം ( സീരിയൽ ) 2010 കലാദർപ്പണം അവാർഡ് [ ആർട്ട് ആന്റ് കൾച്ചറൽ മൂവ്മെന്റ് ഓഫ് ഇന്ത്യ ] 2009 വയലാർ രാമവർമ്മ ചലച്ചിത്ര അവാർഡ് മികച്ച ഗാനരചയിതാവ് – ഇനിയും കൊതിയോടെ (ചിത്രം - ഭാര്യ ഒന്ന് മക്കൾ മൂന്ന് ) 2007 ജീവൻ ടി.വി.അവാർഡ് മികച്ച ഗാനരചയിതാവ് – ഏകാകികളുടെ ഗീതം (ആൽബം) 2007 ഹരിപ്രിയ പുരസ്കാരം മികച്ച കവിതാസമാഹാരം – നിലവിളിത്തെയ്യം 2006 കേരള ഫിലിം ക്രിട്ടിക്സ് അവാർഡ് മികച്ച ഗാനരചയിതാവ് – 'പ്രിയതമേ ശകുന്തളേ' (ചിത്രം - കനകസിംഹാസനം ) 2004 കേരളസംസ്ഥാന സർക്കാർ  പുരസ്കാരം മികച്ച നാടക ഗാനരചയിതാവ് – 'ആശതൻ കൂടാര കൂട്ടിൽ' (നാടകം - ഓമൽക്കിനാവ് ) 2002 ഇ.
എം.എസ്. അവാർഡ് മികച്ച നാടക ഗാനരചയിതാവ് 1997 നാന ഗാലപ് പോൾ അവാർഡ് മികച്ച നാടക ഗാനരചയിതാവ് 1988 മന്നം ട്രോഫി മികച്ച നവാഗത കവി (ഹൈസ്കൂൾ തലം) അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
ല്യൂബോവ് ദസ്തയേവ്സ്കായ
ല്യൂബോവ് ഫിയോദോറോവ്ന ദസ്തയേവ്സ്കായ ( Russian : Любо́вь Фёдоровна Достое́вская ; 1869-1926), ഐമി ദസ്തയേവ്സ്കായ എന്നും അറിയപ്പെടുന്ന ഒരു റഷ്യൻ സാഹിത്യകാരിയും ഓർമ്മക്കുറിപ്പുകാരിയും പ്രശസ്ത സാഹിത്യകാരനായിരുന്ന ഫിയോദോർ ദസ്തയേവ്സ്കിയുടെയും അദ്ദേഹത്തിന്റെ പത്നി അന്നയുടെയും രണ്ടാമത്തെ മകളുമായിരുന്നു.
അവരുടെ ആദ്യത്തെ കുട്ടിയായിരുന്ന സോന്യ 1868 ൽ ജനിക്കുകയും അതേ വർഷം മരണമടയുകയും ചെയ്തു.
ല്യൂബോവ് ഒരിക്കലും വിവാഹിതയായിരുന്നില്ല.
പിന്നീടുള്ള ജീവിതത്തിൽ അവർ മാതാവിൽ നിന്ന് അകന്ന് അവരുടെ വീട്ടിൽ നിന്ന് മാറിത്താമസിച്ചു.
1913 -ൽ, വൈദ്യചികിത്സയ്ക്കായി നടത്തിയ ഒരു വിദേശയാത്രയ്ക്ക് ശേഷം, അവിടെ തുടരാൻ തീരുമാനിച്ച ല്യൂബോവ് 1926 -ൽ മരിക്കുന്നതുവരെ വിദേശത്ത് താമസിച്ചു.
ആ കാലയളവിൽ അവർ ഐമി ദസ്തയേവ്സ്കായ ( Russian : Эме Достоевская )  എന്ന പേരിലും അറിയപ്പെട്ടു.
മാരകമായ അനീമിയ രോഗം കാരണം അവർ ഇറ്റലിയിൽവച്ച് അന്തരിച്ചു.
ല്യൂബോവ് ദസ്തയേവ്സ്കായ ഒരു ഓർത്തഡോക്സ് മതവിശ്വാസി ആയിരുന്നെങ്കിലും ശവസംസ്കാര ചടങ്ങുകൾ അബദ്ധവശാൽ കത്തോലിക്കാ വിശ്വാസികളുടേതിന് തുല്യമായാണ് നടത്തപ്പെട്ടത്.
പിന്നീട് ശവക്കല്ലറയിലെ ഒരു ലളിതമായ തടി കൊണ്ടുള്ള കുരിശ് മാറ്റി ഉടൻ ഒരു ചെറിയ പോർഫിറി ശവക്കല്ലറ സ്ഥാപിക്കപ്പെട്ടു.
1931 -ൽ ഇറ്റാലിയ ലെറ്ററേറിയ മാസിക നിർദ്ദേശിച്ചത്, ദസ്തയേവ്സ്കയയെ ഇറ്റലിയിൽ അടക്കം ചെയ്തതിനാൽ, ഒരു സ്മാരകം സ്ഥാപിക്കേണ്ടത് ഇറ്റാലിയൻ സർക്കാരിന്റെ കടമയാണെന്നാണ്.
1931 ഡിസംബറിൽ വെനീസ ട്രിഡന്റീന മാസികയുടെ എഡിറ്റർ എഴുതിയ ഒരു ശിലാഫലകം ഉപയോഗിച്ച് ഒരു ഗ്രാനൈറ്റ് അടിത്തറ  നിർമ്മിക്കപ്പെട്ടു.
സെമിത്തേരിയുടെ പുനർനിർമ്മാണത്തിനുശേഷം ഗ്രൈസിലെ ഫിയോദോർ ദസ്തയേവ്സ്കിയുടെ മകളുടെ അന്തിമവിശ്രമ സ്ഥലം സംരക്ഷിക്കപ്പെട്ടു.
അവരുടെ ശവകുടീരം ബോൾസാനോ നഗരത്തിലെ  സെമിത്തേരിയിലേക്ക് മാറ്റി സ്ഥാപിച്ചു.
മൂലകൃതിയായി 1920 ൽ മ്യൂണിക്കിൽ പ്രസിദ്ധീകരിച്ച ‘ദസ്തയേവ്സ്കി ആസ് പോർട്രേയ്ഡ് ബൈ ഹിസ് ഡോട്ടർ’ (ജർമ്മൻ: Dostoejewski geschildert von seiner Tochter , ദസ്തയേവ്സ്കി അക്കോഡിംഗ് ടു ഹിസ് ഡോട്ടർ എന്നും അറിയപ്പെടുന്നു) എന്ന പുസ്തകത്തിന്റെ പേരിൽ ല്യൂബോവ് ദസ്തയേവ്സ്കായ കൂടുതൽ അറിയപ്പെടുന്നു.
ഫ്രഞ്ച് ഭാഷയിൽ എഴുതി ജർമ്മൻ ഭാഷയിൽ പ്രസിദ്ധീകരിച്ച അവളുടെ ഓർമ്മക്കുറിപ്പുകൾ പിന്നീട് മറ്റ് യൂറോപ്യൻ ഭാഷകളിലേക്ക് വിവർത്തനം ചെയ്യപ്പെട്ടു.
1920 -ൽ ഡച്ച് ഭാഷയിൽ (അർൻഹെം നഗരത്തിൽ) പുറത്തിറങ്ങിയ ഈ പുസ്തകം അടുത്ത വർഷം സ്വീഡിഷിലേക്കും ഇംഗ്ലീഷിലേക്കും വിവർത്തനം ചെയ്യപ്പെടുകയും 1922 -ൽ അമേരിക്കയിലും ഇറ്റലിയിലും പ്രസിദ്ധീകരിക്കപ്പെടുകയും ചെയ്തു.
വളരെ സംഗ്രഹിച്ച ഒരു റഷ്യൻ ഭാഷാ പതിപ്പ്, 1922 -ൽ ഗോസുദർസ്ത്വെംനൊഇ ഇസ്ഡാടെൽസ്റ്റ്വോ (സെന്റ് പീറ്റേഴ്സ്ബർഗ്) "Достоевский в изображении его дочери Л. Достоевской" എന്ന പേരിൽ പ്രസിദ്ധീകരിച്ചു.
പിതാന്റെ മരണസമയത്ത് ല്യൂബോവിന് 11 വയസ്സ് മാത്രമുള്ളതിനാലും, മാതാവിൽനിന്നുള്ള കഥകളെ അടിസ്ഥാനമാക്കിയുള്ള ഓർമക്കുറിപ്പുകളായതിനാലും ഭാഗികമായി ഈ കൃതിയിൽ നിരവധി വസ്തുതാവിരുദ്ധതകൾ അടങ്ങിയിരിക്കുന്നു.
ദസ്തയേവ്സ്കിയും അദ്ദേഹത്തിന്റെ ആദ്യ ഭാര്യ മരിയ ഇസായേവയും തമ്മിലുള്ള ബന്ധത്തിന്റെ വിവരണത്തിൽ അവളുടെ പക്ഷപാതപരമായ വിവരണം ഉദാഹരണമായി ചൂണ്ടിക്കാട്ടിക്കൊണ്ട് പല ഗവേഷകരും ഈ ഓർമ്മക്കുറിപ്പ് ഭാവനാത്മകവും വിശ്വാസയോഗ്യമല്ലാത്തതുമായി കാണുന്നു.
ല്യൂബോവും മാതാവ് അന്നയും ഇസയേവയോട് വെറുപ്പ് പ്രകടിപ്പിച്ചിരുന്നു.
അവരുടെ മറ്റ് കൃതികളിൽ ബോൾനി ദേവുഷ്കി (Russian: Больные девушки; 1911) എന്ന ചെറുകഥാസമാഹാരവും എമിഗ്രാന്റ്ക (Эмигрантка; 1912), അഡ്വൊക്കട്ക (Адвокатка; 1913) എന്നീ നോവലുകളും ഉൾപ്പെടുന്നു.
അവലംബം ↑ ↑ ↑ ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑ ↑ http://golosasibiri.narod.ru/downloads/kuz_ven_dost_1.pdf ↑ {{ cite web }} :  CS1 maint: unrecognized language ( link ) ↑ http://golosasibiri.narod.ru/downloads/kuz_ven_dost_1.pdf
പ്ലാമൻ ഓറെഷാസ്കി ഇംഗ്ലീഷ് വിലാസം https://ml.wikipedia.org/wiki/Plamen_oresharski
ബൾഗേറിയയിലെ പ്രമുഖ രാഷ്ട്രീയ പ്രവർത്തകനും നിലവിലെ പ്രധാനമന്ത്രിയുമാണ് പ്ലാമൻ ഓറെഷാസ്കി (ജനനം :2 ഫെബ്രുവരി 1960).
സാമ്പത്തികശാസ്ത്ര പ്രൊഫസറായ ഓറെഷാസ്കി, 2005 മുതൽ 2009 വരെ സോഷ്യലിസ്റ്റ് സഖ്യകക്ഷി സർക്കാരിൽ ധനമന്ത്രിയായിരുന്നു.
2013 മെയ് 12ന് നടന്ന തെരഞ്ഞെടുപ്പിൽ, ഭരണകക്ഷിയായ  ജി.ഇ.
ആർ.ബി പാർടിക്കാണ് കൂടുതൽ സീറ്റ് ലഭിച്ചത്.
എന്നാൽ, സർക്കാരുണ്ടാക്കാനുള്ള ഭൂരിപക്ഷത്തിന് ഇവർക്ക് സഖ്യകക്ഷികളെ കിട്ടിയില്ല.
തുടർന്നാണ് രണ്ടാമത്തെ കക്ഷിയായ സോഷ്യലിസ്റ്റ് പാർടി പ്ലാമൻ ഓറെഷാസ്കിയെ, പുതിയ പ്രധാനമന്ത്രിയെ നിർദ്ദേശിച്ചത്.
അവലംബം ↑ BBC .
"Bulgaria coalition deal ends row" .
15 August 2005.
Retrieved on 29 May 2013.
സൂസൻ ഡി. ഷാ ഇംഗ്ലീഷ് വിലാസം https://ml.wikipedia.org/wiki/Susan_D.
_Shaw
അമേരിക്കൻ പരിസ്ഥിതി ആരോഗ്യ ശാസ്ത്രജ്ഞയും പര്യവേക്ഷകയും സമുദ്ര സംരക്ഷണ വിദഗ്ദ്ധയും എഴുത്തുകാരിയുമാണ് സൂസൻ ഡി. ഷാ (ജനനം: ഒക്ടോബർ 24, 1943).
പബ്ലിക് ഹെൽത്ത് ഡോക്ടറായ അവർ അൽബാനിയിലെ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിലെ സ്കൂൾ ഓഫ് പബ്ലിക് ഹെൽത്തിലെ പരിസ്ഥിതി ആരോഗ്യ ശാസ്ത്ര വകുപ്പിലെ പ്രൊഫസറാണ്.
കൂടാതെ ലാഭേച്ഛയില്ലാതെ പ്രവർത്തിക്കുന്ന ഒരു ശാസ്ത്ര സ്ഥാപനമായ ഷാ ഇൻസ്റ്റിറ്റ്യൂട്ടിന്റെ സ്ഥാപകയും / പ്രസിഡന്റുമാണ്.
നൂതന ശാസ്ത്രത്തിലൂടെയും തന്ത്രപരമായ പങ്കാളിത്തത്തിലൂടെയും മനുഷ്യരുടെ പാരിസ്ഥിതിക ആരോഗ്യം മെച്ചപ്പെടുത്തുക.
സമുദ്ര മലിനീകരണം, കാലാവസ്ഥാ വ്യതിയാനം, എണ്ണ ചോർച്ച, മൂന്ന് പതിറ്റാണ്ടിലേറെയായി പൊതുനയത്തിന് ആക്കം കൂട്ടിയ പ്ലാസ്റ്റിക്കുകൾ എന്നിവയെക്കുറിച്ചുള്ള ഉയർന്ന പാരിസ്ഥിതിക ഗവേഷണത്തിന് തുടക്കമിട്ടതിന് ഷാ ആഗോളതലത്തിൽ അംഗീകരിക്കപ്പെട്ടിരിക്കുന്നു.
1983 ൽ ലാൻഡ്‌സ്‌കേപ്പ് ഫോട്ടോഗ്രാഫർ അൻസെൽ ആഡംസിനൊപ്പം ഫോട്ടോഗ്രാഫിക് രാസവസ്തുക്കളുടെ ആരോഗ്യ അപകടങ്ങൾ രേഖപ്പെടുത്തുന്ന ആദ്യത്തെ പുസ്തകം ഓവറക്‌സ്‌പോഷർ പ്രസിദ്ധീകരിച്ചു.
ഉപഭോക്തൃ ഉൽ‌പന്നങ്ങളിൽ ഉപയോഗിക്കുന്ന ബ്രോമിനേറ്റഡ് ഫ്ലേം റിഡാർഡന്റ് രാസവസ്തുക്കൾ സമുദ്ര സസ്തനികളെയും വടക്കുപടിഞ്ഞാറൻ അറ്റ്ലാന്റിക് സമുദ്രത്തിലെ വാണിജ്യപരമായി പ്രധാനപ്പെട്ട മത്സ്യ സ്റ്റോക്കുകളെയും മലിനമാക്കിയിട്ടുണ്ടെന്ന് കാണിക്കുന്ന ആദ്യത്തെ ശാസ്ത്രജ്ഞയായി ഷാ അറിയപ്പെടുന്നു.
2010 ലെ ബിപി ഡീപ് വാട്ടർ ഹൊറൈസൺ ഓയിൽ റിഗ് സ്ഫോടനത്തെത്തുടർന്ന് ഗൾഫ് ഓഫ് മെക്സിക്കോ ഓയിൽ സ്ലിക്കിലേക്ക് കുതിച്ച ആദ്യത്തെ ശാസ്ത്രജ്ഞയായി അവർ മാറി.
പ്ലാസ്റ്റിക് പോലുള്ള ഉയർന്നുവരുന്ന മലിനീകരണത്തെക്കുറിച്ച് തുറന്നുപറയുന്ന ശബ്ദമായി അംഗീകരിക്കപ്പെട്ട ഷാ മനുഷ്യനിർമിത രാസവസ്തുക്കളുടെ വിഷ പാരമ്പര്യത്തെക്കുറിച്ചും പൊതുജനാരോഗ്യത്തിലും പരിസ്ഥിതിയിലും ചെലുത്തുന്ന സ്വാധീനത്തെക്കുറിച്ചും അവബോധം സൃഷ്ടിക്കുന്നതിനായി ആഗോളതലത്തിൽ സഞ്ചരിക്കുന്നു.
അഗ്നിശമന സേനാംഗങ്ങളിൽ പ്ലാസ്റ്റിക്ക് കത്തിക്കുന്നതിനുള്ള തൊഴിൽപരമായ എക്സ്പോഷറിൽ വിദഗ്ധയായ ഷായെ 2019 ൽ ഇന്റർനാഷണൽ പ്ലാസ്റ്റിക് ഹെൽത്ത് കൊയാലിഷൻ യുഎസ് സയൻസ് ലൈസൻ എന്ന് നാമകരണം ചെയ്തു.
1967 ൽ ടെക്സസ് സർവകലാശാലയിൽ നിന്ന് ഷാ ബാച്ചിലർ ഓഫ് ആർട്സ് ബിരുദം നേടി.
1964 ൽ യുടി-ചിലിയൻ എക്സ്ചേഞ്ച് പ്രോഗ്രാമിലേക്ക് തിരഞ്ഞെടുക്കപ്പെട്ട അവർ ഒരു വർഷം ചിലിയിൽ ഫുൾബ്രൈറ്റ് സ്കോളറായി ചെലവഴിച്ചു.
1970 ൽ കൊളംബിയ യൂണിവേഴ്‌സിറ്റിയിൽ നിന്ന് ചലച്ചിത്രത്തിൽ എംഎഫ്എ ബിരുദവും 1999 ൽ കൊളംബിയ യൂണിവേഴ്‌സിറ്റി സ്‌കൂൾ ഓഫ് പബ്ലിക് ഹെൽത്തിൽ നിന്ന് പബ്ലിക് ഹെൽത്ത് / എൻവയോൺമെന്റൽ ഹെൽത്ത് സയൻസസിൽ (ഡോ. പി.എച്ച്) ഡോക്ടറേറ്റും നേടി.